**Ministru kabineta noteikumu projekta “Noteikumi par Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm formas tērpa un atšķirības zīmju aprakstu”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Ministru kabineta noteikumu projekts “Noteikumi par Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm formas tērpa un atšķirības zīmju aprakstu” (turpmāk – projekts) izstrādāts pamatojoties uz Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likuma (turpmāk – Dienesta gaitas likums) 44. panta otrajā daļā noteikto, ka amatpersonas formas tērpa un atšķirības zīmju aprakstu nosaka Ministru kabinets. Vienlaikus ar projektu paredzēts ieviest Valsts policijas un Valsts policijas koledžas (turpmāk – Valsts policija) amatpersonu ar speciālajām dienesta pakāpēm (turpmāk – amatpersona) jaunā parauga formas tērpu atbilstoši Ministru kabineta 2013. gada 4. jūnija sēdes protokollēmuma (prot. Nr. 33, 35.§) 2. punktam, kurā atbalstīts Iekšlietu ministrijas priekšlikums par Iekšlietu ministrijas sistēmas iestāžu amatpersonu formas tērpa priekšmetu modernizāciju.Projekts stājas spēkā nākamajā dienā pēc tā izsludināšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Dienesta gaitas likuma 44. panta otrā daļa.Ministru kabineta 2013. gada 4. jūnija sēdes protokollēmuma (prot. Nr. 33, 35.§) 2. punkts.Iekšlietu ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši Dienesta gaitas likuma 2. panta otrajai daļai Iekšlietu ministrijas sistēmā ietilpst Iekšlietu ministrijas padotībā esošās iestādes – Iekšējās drošības birojs, Valsts policija, Valsts robežsardze, Valsts ugunsdzēsības un glābšanas dienests –, kā arī šo iestāžu padotībā esošās koledžas.Dienesta gaitas likuma 44. panta pirmajā daļā noteikts, ka Iekšlietu ministrijas sistēmas iestāžu un Ieslodzījuma vietu pārvaldes (turpmāk - iestāde) amatpersonas, pildot dienesta pienākumus, valkā formas tērpu, kuru tām izsniedz par valsts budžeta līdzekļiem. Dienesta gaitas likuma 44. panta otrajā daļā, redakcijā, kas bija spēkā līdz 2019. gada 30. jūnijam, bija noteikts, ka iestāžu amatpersonas formas tērpa un atšķirības zīmju aprakstu, speciālā apģērba, individuālo aizsardzības līdzekļu, ekipējuma un inventāra veidus un izsniegšanas normas nosaka Ministru kabinets.Savukārt saskaņā ar šobrīd spēkā esošo Dienesta gaitas likuma 44. panta otrās un trešās daļas redakciju, iestāžu amatpersonu formas tērpa un atšķirības zīmju aprakstu nosaka Ministru kabinets, bet amatpersonu amatus, kuros dienesta pienākumus veic, pastāvīgi nenēsājot formas tērpu, amatpersonas formas tērpa un atšķirības zīmju izsniegšanas normas un nēsāšanas kārtību, kā arī speciālā apģērba, individuālo aizsardzības līdzekļu, ekipējuma un inventāra veidus un izsniegšanas normas nosaka iestādes vadītājs.Pamatojoties uz iepriekš minēto, Ministru kabineta 2009. gada 10. februāra noteikumus Nr. 137 “Noteikumi par Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm formas tērpu un atšķirības zīmju aprakstu, speciālā apģērba, individuālo aizsardzības līdzekļu, ekipējuma un inventāra veidiem un to izsniegšanas normām”, kas 2019. gada 1. jūlijā zaudēja spēku, (turpmāk - noteikumi Nr. 137) nepieciešams izdot jaunā redakcijā un atbilstoši Dienesta gaitas likuma 44. panta otrajā daļā ietvertajam deleģējumam svītrot no tiem amatpersonas formas tērpa un atšķirības zīmju izsniegšanas normas un nēsāšanas kārtību, kā arī speciālā apģērba, individuālo aizsardzības līdzekļu, ekipējuma un inventāra veidus un izsniegšanas normas. Salīdzinājumā ar noteikumos Nr. 137 ietverto ar projektu tiek veikti arī cita rakstura grozījumi.Ņemot vērā laikā gaitā noteikumos Nr. 137 konstatētās neprecizitātes, kā arī, lai nodrošinātu normu ērtāku uztveramību un piemērošanu, ar projektu tiek precizēti formas tērpa, aksesuāru, atpazīšanas zīmju, uzšuvju, dienesta pakāpju atšķirības zīmju un emblēmu apraksti un attēli, tai skaitā attiecībā uz materiāla krāsu un veidu, vienlaikus sadalot normas divos pielikumos.Projektā netiek ietverti formas tērpa un atšķirības zīmju aprakstā (izņemot speciālo dienesta pakāpju atšķirības zīmju aprakstus) norādītie tehniskie parametri - diametrs, garums, platums, augstums, jo šie dati ir tehnisko specifikāciju jautājums.Lai pavasara un vasaras sezonā Ieslodzījuma vietu pārvaldes amatpersonu formas tērpu padarītu ērtāku un praktiskāku, projekts papildināts ar Ieslodzījuma vietu pārvaldes amatpersonām paredzētā trikotāžas polo krekla aprakstu. Papildus finansējums Ieslodzījuma vietu pārvaldei nav nepieciešams, jo saskaņā ar noteikumu Nr. 137 2. pielikuma 3.1. nodaļas 11. punktā noteikto Ieslodzījuma vietu pārvaldes amatpersonām tiek izsniegti četri ikdienas krekli (blūzes), kuriem noteiktais lietošanas ilgums ir trīs gadi, bet turpmāk tiek plānots divus ikdienas kreklus (blūzes) aizstāt ar diviem trikotāžas polo krekliem, samazinot ikdienas kreklu (blūžu) lietošanas laiku. Ikdienas kreklu (blūžu) iegādes izmaksas ir vienādas ar polo kreklu izmaksām. Atbilstoši noteikumu Nr. 137 34. punktā noteiktajam trikotāžas polo krekli tiek izsniegti Valsts policijas, Valsts robežsardzes, kā arī Iekšējā drošības biroja amatpersonām.Tāpat, lai Valsts ugunsdzēsības un glābšanas dienesta amatpersonu formas tērpu padarītu ērtāku un praktiskāku, projekts papildināts ar Valsts ugunsdzēsības un glābšanas dienesta amatpersonām paredzētā trikotāžas polo krekla, flīsa jakas un adītas ziemas cepures ar kokardi aprakstu. Papildus finansējums minētiem formas tērpa priekšmetiem Valsts ugunsdzēsības un glābšanas dienestam nav nepieciešams.Vienlaikus projekts papildināts ar jauniem atšķirības zīmju aprakstiem – ar Iekšējās drošības biroja amatpersonu formas tērpa uzšuves aprakstu un Valsts robežsardzes Aviācijas pārvaldes amatpersonu formas tērpa uzšuves un emblēmas aprakstu.Svītrots Valsts ugunsdzēsības un glābšanas dienesta amatpersonām paredzētais lauka formas tērps, kas netiek lietots un pasūtīts. Tāpat svītrota laiviņcepure, berete un lokveida uzšuve, kas Valsts ugunsdzēsības un glābšanas dienesta amatpersonām vairs netiek izsniegtas.Svītrots Valsts policijas amatpersonām paredzētais vīriešu vasaras mētelis, sieviešu vasaras mētelis, kombinētās bikses (ziemas bikses), vīriešu virskrekls, laiviņcepure, berete, lietusmētelis, apmetnis, auduma veste, kaklasaites saspraude un lokveida uzšuves, jo šādus formas tērpa priekšmetus un atšķirības zīmes Valsts policijas amatpersonām vairs neizsniedz. Vienlaikus svītrotas Valsts policijas Rīgas reģiona pārvaldes Speciālo uzdevumu bataljona, Valsts policijas pretterorisma vienības "OMEGA" un Ieslodzījuma vietu pārvaldes Speciālās mobilās operatīvās vienības "Vairogs" emblēma, jo minētās emblēmas tiek izvietotas uz speciālā apģērba, nevis uz formas tērpa.Veiktas attiecīgas korekcijas saistībā ar formas tērpa apraksta normu dublēšanos. Svītrots Valsts robežsardzes grūtnieču formas tērps, jo praksē šis formas tērps nav ticis pasūtīts, bet pārējām iestādēm tāds nekad arī nav bijis noteikts.Svītrots zeķu apraksts, jo zeķes pie formas tērpa var tikt izsniegtas atkarībā no apavu tehniskās specifikācijas.Iekšlietu ministrijas sistēmas iestāžu ģenerāļu pieguloša silueta mētelim un iestāžu ģenerāļu pagarināta taisna silueta ūdensnecaurlaidīga auduma virsjakai svītrotas zīmotnes, kas tika izvietotas uz piepogājamas karakulādas apkakles, jo uz karakulādas ir problemātiski izšūt un piestiprināt zīmotnes.Saskaņā ar likumu “Par valsts budžetu 2019.gadam” Iekšlietu ministrijas padotībā esošajām iestādēm plānotie izdevumi formas tērpa, atšķirības zīmju un speciālā apģērba iegādei (EKK 2364 “Formas tērpi un speciālais apģērbs”) sadalījumā pa budžeta programmām un apakšprogrammām:**2019. gadam:*** budžeta apakšprogrammā 06.01.00 “Valsts policija” 1 544 273 *euro*;
* budžeta programmā 07.00.00 “Ugunsdrošība, glābšana un civilā aizsardzība” 285 744 *euro*;
* budžeta programmā 10.00.00 “Valsts robežsardzes darbība” 487 077 *euro*;
* budžeta programmā 42.00.00 “Iekšējās drošības biroja darbība” nav plānoti.

Saskaņā ar Iekšlietu ministrijas 2019., 2020. un 2021. gada maksimāli pieļaujamo valsts budžeta izdevumu apjomu (atbilstoši Ministru kabineta 2019. gada 8. februāra sēdē nolemtajam (prot. Nr. 61.§ 31. punkts)) Iekšlietu ministrijai plānoti izdevumi (EKK 2364 “Formas tērpi un speciālais apģērbs”):**2020. gadam un 2021. gadam (katru gadu):*** budžeta apakšprogrammā 06.01.00 “Valsts policija” 1 544 273 *euro*;
* budžeta programmā 07.00.00 “Ugunsdrošība, glābšana un civilā aizsardzība” 285 744 *euro*;
* budžeta programmā 10.00.00 “Valsts robežsardzes darbība” 638 201 *euro*;
* budžeta programmā 42.00.00 “Iekšējās drošības biroja darbība” nav plānoti.

Formas tērpa, atšķirības zīmju un speciālā apģērba iegāde Iekšējās drošības biroja amatpersonām, kuru amata pienākumos ir veikt operatīvo darbību un noziedzīgu nodarījumu izmeklēšanu pirmstiesas procesā, 2019. gadā un turpmākos gados tiks nodrošināta Iekšējās drošības birojam piešķirto finanšu līdzekļu ietvaros, izdevumus attiecīgajā apmērā pārdalot no EKK 2271 “Izdevumi, kas saistīti ar operatīvo darbību” uz EKK 2364 “Formas tērpi un speciālais apģērbs” (plānotie izdevumi 2019.gadā – 111 642 *euro* apmērā, 2020. un 2021. gadā ik gadu – 11 326 *euro* apmērā).Saskaņā ar likumu “Par valsts budžetu 2019. gadam” Tieslietu ministrijas programmas 04.00.00 “Kriminālsodu izpilde” apakšprogrammā 04.01.00 “Ieslodzījuma vietas” plānotie izdevumi formas tērpa, atšķirības zīmju un speciālā apģērba iegādei 210 182 *euro* apmērā. Vienlaikus norādām, ka 2020. gadā un 2021. gadā budžeta bāzes izdevumi plānoti tādā pašā apmērā kā 2019. gadā.Vienlaikus ar projektu paredzēts ieviest Valsts policijas amatpersonu jaunā parauga formas tērpu, tādā veidā uzsakot arī katras Iekšlietu ministrijas sistēmas iestādes amatpersonu jaunā parauga formas tērpa un atšķirības zīmju apraksta noteikšanu atsevišķos noteikumu pielikumos atbilstoši Iekšlietu ministrijas sistēmas iestāžu atšķirīgajām funkcijām.Attiecībā uz Ieslodzījuma vietu pārvaldes amatpersonu jaunā parauga formas tērpiem Tieslietu ministrija atbalstīja atsevišķa regulējuma izstrādi, ņemot vērā, ka Iekšlietu ministrijas sistēmas iestādes un Ieslodzījuma vietu pārvalde ir dažādu ministriju padotībā. Līdz ar to par Ministru kabineta noteikumu izstrādi un to grozījumiem būtu atbildīgas atšķirīgas ministrijas.Tā kā Iekšlietu ministrijas sistēmas iestāžu un Ieslodzījuma vietu pārvaldes funkcijas ir atšķirīgas, ir problemātiski nodrošināt viegli uztveramu un pārskatāmu normatīvo regulējumu, tā vietā tiek radīts apjomīgs, sarežģīts un grūti uztverams normatīvais akts. Ir problemātiski vienā normatīvajā aktā ieviest vienotu tiesisko regulējumu formas tērpa aprakstam Iekšlietu ministrijas sistēmas iestāžu un Ieslodzījuma vietu pārvaldes amatpersonām, kuru dienesta pienākumi būtiski atšķiras. Piemēram, Valsts ugunsdzēsības un glābšanas dienesta amatpersonu formas tērpam ir jābūt ugunsdrošam, Valsts robežsardzes amatpersonu formas tērpam jānodrošina maskēšanās iespējas, bet Valsts policijai, ievērojot tās funkcijas un uzdevumus, pretēji – gan maskēšanās iespējas, gan redzamība. Turklāt Valsts policijas redzamība ir pamatojama ne tikai ar redzamību amatpersonu dienesta pienākumu izpildē (redzamība uz ceļa amatpersonu drošībai), bet arī ar redzamību sabiedrībā, kas tādā veidā nodrošina prevencijas funkcijas īstenošanu. Bet Ieslodzījuma vietu pārvalde ir Tieslietu ministrijas pārraudzībā esoša valsts pārvaldes iestāde, kuras uzdevumi un funkcijas nav vienveidīgi ar Iekšlietu ministrijas sistēmas iestāžu uzdevumiem un funkcijām.Būtiski, ka, lai veiktu nepieciešamos grozījumus attiecīgajā normatīvajā aktā, nākas saskarties ar sarežģītu saskaņošanas procesu, kas kavē katras attiecīgās nozares attīstību.Līdz ar to, ieviešot jaunā parauga formas tērpu, ir nepieciešams katrai Iekšlietu ministrijas sistēmas iestādei izstrādāt atsevišķu noteikumu pielikumu, bet Ieslodzījuma vietu pārvaldei atsevišķus Ministru kabineta noteikumus, kas noteiks amatpersonu jaunā parauga formas tērpa un atšķirības zīmju aprakstu.Vienlaikus norādām, ka Dienesta gaitas likumā veiktie grozījumi, paredz katrai Iekšlietu ministrijas sistēmas iestādei un Ieslodzījuma vietu pārvaldei, atbilstoši nepieciešamībai, pārskatīt un precizēt formas tērpa lietošanas normas, tās nosakot iestāžu iekšējos normatīvajos aktos. Proti, tā kā formas tērpa priekšmetu lietošanas ilgums, izvērtējot materiālu kvalitāti un lietošanas intensitāti, iestādēs būtiski atšķiras, ar šādu normatīvo risinājumu ir atvieglota materiāltehniskā apgādes plānošana un radīta iespēja nodrošināt formas tērpa komplektu diferencēšanu atkarībā no to konkrēto dienesta pienākumu specifikas un amatpersonu veicamajiem dienesta uzdevumiem. Ņemot vērā veiktos grozījumus Dienesta gaitas likumā, līdzīga pieeja būtu jāpārņem, veidojot tiesisko regulējumu par Iekšlietu ministrijas sistēmas iestāžu un Ieslodzījuma vietu pārvaldes amatpersonu formas tērpa un atšķirības zīmju aprakstu, paredzot iestādēm iespēju veikt grozījumus savā attiecīgajā noteikumu pielikumā vai normatīvajā aktā, nesaskaņojot to ar pārējām iestādēm.Projekta 3. un 4. pielikums, kas attiecas uz Valsts policijas amatpersonām, ir izstrādāts konceptuāli atšķirīgi, veidojot jaunu pieeju normatīvajos aktos izmantoto attēlu veidiem. Proti, projekta 1. un 2. pielikumā ir izmantoti shematiski amatpersonu formas tērpa priekšmetu zīmējumi, savukārt projekta 3. un 4. pielikumā izmantoti krāsaini attēli un fotoattēli, tā precīzāk atainojot Valsts policijas amatpersonu jaunā parauga formas tērpa izskatu un radot iespēju sabiedrībai Valsts policijas amatpersonas vizuāli atbilstošāk identificēt. Līdz ar to Valsts policijas amatpersonu jaunā parauga formas tērpa un atšķirības zīmju apraksta izmaiņas nevar tikt iestrādātas projekta 1. un 2. pielikuma saturā, kas arī veido pamatu atsevišķa noteikumu pielikuma nepieciešamībai.Valsts policijas esošais amatpersonu formas tērpa dizains un komplektējums tiek izmantots jau vairāk nekā 20 gadus, tas rada apdraudējumus atbilstošas funkcionalitātes nodrošināšanai, amatpersonu veselībai un disciplīnai, pozitīvai sabiedrības attieksmei. Ir veikta Valsts policijas amatpersonu formas tērpa modernizācija un jaunā parauga Valsts policijas amatpersonu formas tērps izstrādāts, lai paaugstinātu tā ilgtspēju un uzlabotu funkciju izpildi. Uz Valsts policijas amatpersonu jaunā parauga formas tērpa sastāvdaļām izvietota Valsts policijas emblēma ar mazo valsts ģerboni, Latvijas valsts karoga emblēma un Valsts policijas kokarde – auseklis un vairogs Latvijas valsts karoga krāsās ar trīs zvaigznēm, radot jaunu Valsts policijas vizuālo identitāti.Lai nodrošinātu Publiskas personas finanšu līdzekļu un mantas izšķērdēšanas novēršanas likuma 3. panta 1. punktā noteikto, ka publiska persona rīkojas ar finanšu līdzekļiem un mantu lietderīgi, rīcībai jābūt tādai, lai mērķi sasniegtu ar mazāko finanšu līdzekļu un mantas izlietojumu, nepieciešams taupīt resursus un noteikt, ka izsniegtie materiālajā nodrošinājumā esošie formas tērpi tiek lietoti atbilstoši Valsts policijas iekšējā normatīvajā regulējumā noteiktajam ilgumam.Projekts paredz noteikt pārejas periodu Valsts policijas amatpersonu formas tērpa nomaiņai līdz 2024. gada 1. jūlijam, tādējādi Valsts policijas amatpersonas līdz 2024. gada 1. jūlijam varēs nēsāt divu veidu formas tērpu un atšķirības zīmes (vecā un jaunā parauga), proti, līdz brīdim, kamēr Valsts policija būs pilnībā pārgājusi uz jaunā parauga formas tērpu un atšķirības zīmēm.Ar jaunā parauga formas tērpu pakāpeniski tiks nodrošinātas visas Valsts policijas amatpersonas, prioritāri to izsniedzot tām amatpersonām, kuras dienesta pienākumus veic ārpus dienesta telpām un ikdienā atrodas tiešā saskarē ar iedzīvotājiem vai to grupām.Vienlaikus norādām, ka pārejas perioda laikā Valsts policijas amatpersonu jaunā parauga formas tērpa apraksts tiks papildināts ar svētku (parādes) formas tērpu jaunā paraugā atbilstoši vizuālās identitātes maiņai. |
| 3. | Projekta izstrādē iesaistītās institūcijas un publiskas personas kapitālsabiedrības | Projekts šo jomu neskar. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts attiecas uz Iekšlietu ministrijas sistēmas iestāžu un Ieslodzījuma vietu pārvaldes amatpersonām ar speciālajām dienesta pakāpēm. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
|

|  |  |  |
| --- | --- | --- |
| Rādītāji | 2019. gads | Turpmākie trīs gadi (*euro*) |
| 2020 | 2021 | 2022 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 1 544 273 | 0 | 1 544 273 | 0 | 1 544 273 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 1 544 273 | 0 | 1 544 273 | 0 | 1 544 273 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 1 544 273 | 0 | 1 544 273 | 545 726 | 1 544 273 | 1 063 241 | 2 711 945 |
| 2.1. valsts pamatbudžets | 1 544 273 | 0 | 1 544 273 | 545 726 | 1 544 273 | 1 063 241 | 2 711 945 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | -545 726 | 0 |  - 1 063 241 | -2 711 945 |
| 3.1. valsts pamatbudžets | 0 | 0 | 0 | -545 726 | 0 | -1 063 241 | -2 711 945 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | × | 0 | × | 0 | × | 0 | 0 |
| 5. Precizēta finansiālā ietekme | × | 0 | × | -545 726\* | × | -1 063 241\* | -2 711 945\* |
| 5.1. valsts pamatbudžets | 0 | -545 726\* | -1 063 241\* | -2 711 945\* |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | \*Ministru kabineta 2019. gada 17. septembra sēdē tika izskatīts informatīvais ziņojums “Par prioritārajiem pasākumiem valsts budžetam 2020. gadam un ietvaram 2020.-2022. gadam” (TA-1713) un atbalstīts finansējums Iekšlietu ministrijas prioritārajam pasākumam 14\_07\_P “Valsts policijas amatpersonu nodrošināšana ar jaunā parauga formas tērpiem” (prot. Nr.42 34.§ “2.punkts) šādā apmērā: 2020. gads 545 726 *euro*, 2021. gads 1 063 241 *euro* un 2022. gads 2 711 945 *euro*. *Budžeta apakšprogramma 06.01.00 “Valsts policija”*Prognozētais papildu nepieciešamais finansējums Valsts policijas amatpersonu nodrošināšanai ar jaunā parauga formas tērpiem un speciālo apģērbu (EKK2364 “Formas tērpi un speciālais apģērbs”)2020. gadā – 545 726 *euro*;2021. gadā – 1 063 241 *euro*;2022. gadā– 2 711 945 *euro*;2023. gadā ­– 2 110 540 *euro*;2024. gadā un turpmāk ik gadu – 1 505 449 *euro*.Detalizēts izdevumu aprēķins iekļauts prioritārā pasākuma pieteikumā 14\_07\_P “Valsts policijas amatpersonu nodrošināšana ar jaunā parauga formas tērpiem” un anotācijas pielikumā. Piezīme: Saskaņā ar Iekšlietu ministrijas 2019., 2020. un 2021. gada maksimāli pieļaujamo valsts budžeta izdevumu apjomu (atbilstoši Ministru kabineta 2019. gada 8. februāra sēdē nolemtajam (prot. Nr. 6 1.§ 31. punkts)) Iekšlietu ministrijai budžeta apakšprogrammā 06.01.00 “Valsts policija” plānoti izdevumi (EKK 2364 “Formas tērpi un speciālais apģērbs”) gadam (katru gadu) 1 544 273 *euro* apmērā (bāzes izdevumi). Nepieciešams izskatīt jautājumu par bāzes izdevumu precizēšanu 2023. gadam un turpmākajiem gadiem.Izdevuma aprēķinā iekļautais Valsts policijas amatpersonu skaits – 5800 amatpersonas noteikts ņemot vērā statistikas datus par dienestā esošām amatpersonām Valsts policijā uz 2018. gada 31. decembri, kas sastādīja 5797 amatpersonas, noapaļojot līdz veseliem simtiem uz augšu, tas ir – 5800 amatpersonas. Izdevuma aprēķinā iekļautais Valsts policijas amatpersonu skaits pa gadiem sadalīts, ņemot vērā pieejamos finanšu resursus 2020., 2021. un 2022. gadā. Aprēķinos iekļauto jaunā parauga formas tērpa sastāvdaļu cenas izriet no vidējām tirgus cenām attiecīgas funkcionalitātes un kvalitātes apģērbiem. Plānotās izmaksas jaunā parauga formas tērpa elementiem noteiktas kā vidējās cenas, ņemot vērā Nacionālo bruņoto spēku formas tērpa cenas, kā arī izpētot dažādus militāro uniformu piegādātāju katalogus. Līdz iepirkuma īstenošanas brīdim nav iespējams detalizēti noteikt katra jaunā parauga formas tērpa elementa izmaksas, tomēr, ņemot vēra līdzvērtīgu, augstas kvalitātes izstrādājumu izmaksas, pilna komplekta izmaksas vienai amatpersonai sastāda 1991 *euro*. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Amata vietu skaita izmaiņas Valsts policijā nav plānotas. |
| 8. Cita informācija | Ņemot vērā Ministru kabineta 2019. gada 17. septembra sēdē nolemto (prot. Nr.42 34.§ 2.punkts) (atbalstīts finansējums Iekšlietu ministrijas prioritārajam pasākumam 14\_07\_P “Valsts policijas amatpersonu nodrošināšana ar jaunā parauga formas tērpiem”) Valsts policijai papildu finansējums 2020., 2021. un 2022.gadam nav nepieciešams.  |

 |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Pakāpeniski tiks izstrādāti projekta grozījumi, izveidojot katrai Iekšlietu ministrijas sistēmas iestādei - Iekšējā drošības birojam, Valsts robežsardzei, Valsts ugunsdzēsības un glābšanas dienestam, atsevišķu noteikumu pielikumu par amatpersonu jaunā parauga formas tērpa un atšķirības zīmju aprakstu, kas laika gaitā nomainīs projekta 1. un 2. pielikumā noteiktos aprakstus.Ieslodzījuma vietu pārvaldes amatpersonu jaunā parauga formas tērpiem un atšķirības zīmju aprakstiem tiks izstrādāti atsevišķi Ministru kabineta noteikumi, ņemot vērā, ka Iekšlietu ministrijas sistēmas iestādes un Ieslodzījuma vietu pārvalde ir dažādu ministriju padotībā.Termiņš minēto normatīvo aktu projektu izstrādei nav noteikts, jo formas tērpa izstrāde ir laikietilpīgs process, kas sevī ietver arī jaunā formas tērpa testēšanu, testēšanas rezultātu apkopošanu un izanalizēšanu. Ņemot vērā, ka tiek plānots, ka katrai Iekšlietu ministrijas sistēmas iestādei tiks izstrādāts atsevišķs noteikumu pielikums un Ieslodzījuma vietu pārvaldei atsevišķi Ministru kabineta noteikumi par jaunā parauga formas tērpa un atšķirības zīmju aprakstu, nav lietderīgi formas tērpa pilnveidošanas procesu piesaistīt pie Ministru kabineta noteikumu projekta izstrādes termiņa, it īpaši ņemot vērā, ka jaunā parauga formas tērpa izstrāde tiek veikta katrai iestādei kārtējam gadam piešķirto valsts budžeta līdzekļu ietvaros.Vienlaikus līdz šī regulējuma spēkā stāšanās brīdim tiks izstrādāti Dienesta gaitas likuma 44. panta trešajā daļā minētie iestāžu iekšējie regulējumi. |
| 2. | Atbildīgā institūcija | Iekšlietu ministrija, Tieslietu ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība tika nodrošināta saskaņā ar Ministru kabineta 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā”, sagatavojot un publicējot paziņojumu par līdzdalības procesu. |
| 2. | Sabiedrības līdzdalība projekta izstrādē | Projekts un tā sākotnējās ietekmes novērtējuma ziņojums (anotācija) daļā par Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm formas tērpa un atšķirības zīmju aprakstu 2019. gada 3. jūnijā publicēts Iekšlietu ministrijas tīmekļvietnē [www.iem.gov.lv](http://www.iem.gov.lv) sadaļā “Sabiedrības līdzdalība”, aicinot sabiedrību rakstveidā izteikt savu viedokli par projektu (<http://www.iem.gov.lv/lat/sadarbiba_ar_nvo/diskusiju_dokumenti/?doc=41896>) līdz 2019. gada 17. jūnijam. Paziņojums par sabiedrības līdzdalības iespējām publicēts arī Ministru kabineta tīmekļvietnē (<https://www.mk.gov.lv/lv/content/ministru-kabineta-diskusiju-dokumenti>).Savukārt projekts un tā sākotnējās ietekmes novērtējuma ziņojums (anotācija) daļā par Valsts policijas amatpersonu jaunā parauga formas tērpa un atšķirības zīmju aprakstu 2019. gada 12. jūnijā publicēts Iekšlietu ministrijas tīmekļvietnē [www.iem.gov.lv](http://www.iem.gov.lv) sadaļā “Sabiedrības līdzdalība”, aicinot sabiedrību rakstveidā izteikt savu viedokli par projektu (<http://www.iem.gov.lv/lat/sadarbiba_ar_nvo/diskusiju_dokumenti/?doc=42005>) līdz 2019. gada 26. jūnijam. Paziņojums par sabiedrības līdzdalības iespējām publicēts arī Ministru kabineta tīmekļvietnē (<https://www.mk.gov.lv/lv/content/ministru-kabineta-diskusiju-dokumenti>). |
| 3. | Sabiedrības līdzdalības rezultāti | Iekšlietu ministrija saņēma Latvijas Iekšlietu darbinieku arodbiedrības (turpmāk - LIDA) 2019. gada 13. jūnija vēstuli Nr. 217/2019-N “Par Ministru kabineta noteikumu projektu “Noteikumi par Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm formas tērpa un atšķirības zīmju aprakstu”, kurā norādīts, ka LIDA konceptuāli atbalsta noteikumu projekta virzību. Vienlaikus LIDA norādīja, ka nepiekrīt anotācijas IV sadaļā norādītajam, ka iestādes pakāpeniski izstrādās normatīvos aktus, kas attieksies uz formas tērpiem. Tāpat norādīts, ka arī anotācijas I sadaļā norādīts, ka iestādes izstrādās iekšējos normatīvos aktus, taču nav norādīti termiņi, kādā laikposmā tas darāms. LIDA ieskatā šāda tiesiskā nenoteiktība nav pieļaujama, ar anotāciju Iekšlietu ministrijai ir jāuzliek pienākums līdz noteikumu projekta spēkā stāšanās brīdim padotībā esošajām iestādēm izstrādāt attiecīgus iekšējos normatīvos aktus, pretējā gadījumā, ar formas tērpiem saistītajos jautājumos radīsies virkne neskaidrību, kā rezultātā cietīs amatpersonas ar speciālo dienesta pakāpi. Jau patlaban LIDA ir konstatējusi, ka pastāv ļoti daudz praktisku neskaidrību ar formas tērpa apmaiņu, izmēriem un pieejamību vispār, un tiesiskā regulējuma neesamība situāciju neuzlabos. Tāpat anotācija nesatur atrunu, kādēļ iestāžu iekšējie noteikumi nevar būt sagatavoti uz noteikumu projekta pieņemšanas brīdi. Ņemot vērā LIDA norādīto, Iekšlietu ministrija uzsver, ka iestādēm, izpildot Dienesta gaitas likuma 44. panta trešajā daļā noteikto, minētos iekšējo noteikumu projektus bija jāizstrādā līdz 2019. gada 1. jūlijam, tādējādi, to izstrādes termiņš jau ir noteikts Dienesta gaitas likumā un šī projekta ietvarā tas papildus nav jānosaka. Projekta sākotnējās ietekmes novērtējuma ziņojuma (anotācijas) IV sadaļas 1. punktā minētais, ka pakāpeniski tiks izstrādāti normatīvie akti, kas noteiks katras Iekšlietu ministrijas sistēmas iestādes un Ieslodzījuma vietu pārvaldes amatpersonu jaunā parauga formas tērpa un atšķirības zīmju aprakstu, attiecas uz nākotnē paredzēto ārējo (Ministru kabineta) noteikumu projektu izstrādi, kas pakāpeniski nomainīs projekta 1. un 2. pielikumu. Kas attiecas uz minēto Ministru kabineta noteikumu projektu izstrādes termiņa noteikšanu, atzīmējams, ka ir precizēts projekta sākotnējās ietekmes novērtējuma ziņojuma (anotācijas) IV sadaļas 1.punkts, norādot pamatojumu, kāpēc nav lietderīgi noteikt konkrētu termiņu.Attiecībā par projektu daļā par Valsts policijas amatpersonu jaunā parauga formas tērpa un atšķirības zīmju aprakstu sabiedrības pārstāvju priekšlikumi līdz 2019. gada 26. jūnijam netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | 1. Iekšējās drošības birojs;2. Valsts policija;3. Valsts robežsardze;4. Valsts ugunsdzēsības un glābšanas dienests;5. Iekšlietu ministrijas sistēmā esošās koledžas;6. Ieslodzījuma vietu pārvalde. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunu institūciju izveide, esošu institūciju likvidācija vai reorganizācija nebūs nepieciešama.Projekta izpilde notiks esošo pārvaldes funkciju ietvaros. |
| 3. | Cita informācija | Nav. |

Iekšlietu ministrs Sandis Ģirģens

Vīza:

valsts sekretāra pienākumu izpildītājs Jānis Bekmanis

04.10.2019 10:06

3780

N.Lazukova-Šejanova

67219177, nadezda.lazukova@iem.gov.lv

J.Sokolova

67075354, jolanta.sokolova@vp.gov.lv